Samsung Galaxy M20 अब फिर मिलेगा फ्लैश सेल में, लेकिन कीमत हुई 1,000 रुपये कम  
Samsung Galaxy M20 में डुअल रियर कैमरा सेटअप है 
6.3 इंच की स्क्रीन है सैमसंग गैलेक्सी एम20 में
सैमसंग गैलेक्सी एम20 के दो वेरिएंट हैं
Samsung Galaxy M20 को भारत में लॉन्च किए जाने के बाद यह हैंडसेट फ्लैश सेल में बेचा जाता था लेकिन फिर बाद में इसे ओपन सेल में उपलब्ध कराया दिया गया था। अब एक बार फिर Galaxy M20 फ्लैश सेल में मिलेगा। लेकिन इस बार सैमसंग गैलेक्सी एम20 को फ्लैश सेल में 1,000 रुपये की कटौती के साथ उपलब्ध कराया जाएगा। याद करा दें कि Samsung Galaxy M20 को इस साल फरवरी 2019 में लॉन्च किया गया था। Samsung ब्रांड का यह स्मार्टफोन एक्सीनॉस 7904 प्रोसेसर और 5,000 एमएएच बैटरी से लैस है। आइए अब आपको Galaxy M20 की भारत में कीमत और स्पेसिफिकेशन के बारे में बताते हैं।

सैमसंग गैलेक्सी एम20 (रिव्यू) का 3 जीबी रैम/ 32 जीबी स्टोरेज वेरिएंट वैसे तो 10,990 रुपये में बेचा जाता था लेकिन फ्लैश सेल में 1,000 रुपये की कटौती के बाद इसका यह मॉडल 9,990 रुपये में उपलब्ध होगा। इसके 4 जीबी रैम/ 64 जीबी स्टोरेज वेरिएंट की कीमत 12,990 रुपये है। अमेज़न इंडिया द्वारा प्राप्त हुए ईमेल से यह जानकारी मिली है कि सैमसंग गैलेक्सी एम20 को 1,000 रुपये की कटौती के साथ उपलब्ध कराया जाएगा।
लेकिन Amazon पर पोस्टर से फिलहाल ऐसा प्रतीत हो रहा है कि केवल इसका बेसिक वेरिएंट ही कटौती के साथ मिलेगा तो वहीं दूसरी ओर सैमसंग के ऑनलाइन स्टोर पर Galaxy M20 के दोनों ही वेरिएंट 1,000 रुपये की कटौती के साथ लिस्ट किए गए हैं। लेकिन अभी सैमसंग की वेबसाइट पर नोटिफाई मी बटन एक्टिव है। सैमसंग के ऑनलाइन स्टोर पर लिखा हुआ है कि सेल आज दोपहर 12 बजे आयोजित होगी।
Samsung Mobile India ने ट्विटर के ज़रिए Galaxy M20 की ओपन सेल की जानकारी दी। ट्वीट में बताया गया है कि सैमसंग गैलेक्सी एम20 का 3 जीबी रैम/ 32 जीबी स्टोरेज और 4 जीबी रैम/ 64 जीबी स्टोरेज मॉडल ओपन सेल में बिकेगा



सैमसंग गैलेक्स एम20 में 6.3 इंच का फुल-एचडी+ (1080X2340 पिक्सल) टीएफटी डिस्प्ले है। इसका आस्पेक्ट रेशियो 19.5:9 है। यह फोन ऑक्टा-कोर एक्सीनॉस 7904 प्रोसेसर और माली जी71 जीपीयू से लैस है। रैम और स्टोरेज पर आधारित इस फोन के भी दो वेरिएंट हैं- 3 जीबी रैम के साथ 32 जीबी स्टोरेज और 4 जीबी रैम के साथ 64 जीबी स्टोरेज। दोनों ही वेरिएंट 512 जीबी तक के माइक्रोएसडी कार्ड को सपोर्ट करेंगे।

एंड्रॉयड 8.1 ओरियो के साथ आने वाले इस फोन में भी डुअल रियर कैमरा सेटअप है। पिछले हिस्से पर एफ/ 1.9 अपर्चर वाला 13 मेगापिक्सल का प्राइमरी सेंसर है। इसके साथ जुगलबंदी में एफ/ 2.2 अपर्चर वाला 5 मेगापिक्सल का अल्ट्रा वाइड-एंगल कैमरा काम करेगा। सेल्फी के दीवानों के लिए सैमसंग गैलेक्सी एम20 में एफ/ 2.0 अपर्चर वाला 8 मेगापिक्सल का फ्रंट कैमरा है।
फिंगरप्रिंट सेंसर से लैस Samsung Galaxy M20 में 3.5 एमएम ऑडियो जैक, एफएम रेडियो, डुअल 4जी वीओएलटीई, वाई-फाई 802.11 बी/जी/एन, ब्लूटूथ 5, जीपीएस दिए गए हैं। इस फोन की बैटरी 5,000 एमएएच की है। यह फास्ट चार्जिंग को सपोर्ट करेगी।